Nýjasta plata Sinfóníuhljómsveitar Íslands , Concurrence , hefur fengið frábæra dóma og var valin á árslista margra helstu blaða og tímarita heims . The New York Timesvaldi diskinn einn af 25 bestu klassísku útgáfum ársins og bandaríska útvarpsstöðin NPR hefur sömuleiðis valið hann sem einn af tíu bestu útgáfum ársins . Í umsögninni segir meðal annars : „ Eyríkið Ísland er , þrátt fyrir smæð sína , risi á sviði klassískrar tónlistar . “ Tónlistartímaritið Second Inversionvaldi plötuna einnig sem eina af tíu bestu útgáfum ársins og sagði enn fremur að „ sumt af því dáðasta og frumlegasta sem gert er í nýrri tónlist samtímans “ komi frá Íslandi . Ástrælski tónlistarvefurinn Limelight gaf plötunni fimm stjörnur og sagði að „ platan Recurrence var góð , Concurrence er enn betri og við vonum að meira sé á leiðinni . “ Þriðji diskurinn í röðinni er væntanlegur í lok þessa árs . Á disknum Concurrence má finna fjögur hljómsveitarverk í flutningi Sinfóníuhljómsveitar Íslands eftir tónskáldin Önnu Þorvaldsdóttur , Maríu Huld Markan Sigfúsdóttur Markan , Hauk Tómasson og Pál Ragnar Pálsson . Hljómsveitarstjóri er Daníel Bjarnason , aðalgestastjórnandi Sinfóníuhljómsveitarinnar , og einleikarar eru Víkingur Heiðar Ólafsson píanóleikari og Sæunn Þorsteinsdóttir sellóleikari . Upptökustjórn var í höndum Daniel Shores og Dan Merceruio en bandaríska útgáfufyrirtækið Sono Luminus stóð að útgáfunni . Diskurinn er fáanlegur í plötuverslununm , Epal í Hörpu og völdum verslunum Eymundsson . Á disknum má meðal annars heyra Metacosmos eftir Önnu Þorvaldsdóttur staðartónskáld Sinfóníuhljómsveitar Íslands Concurrence er annar diskurinn af þremur sem bandaríska útgáfufyrirtækið Sono Luminus gefur út með Sinfóníuhljómsveitinni . Fyrsti diskurinn , Recurrence , kom út í fyrra og fékk einnig frábærar viðtökur og var valinn plata ársins í sigildri tónlist á Íslensku tónlistarverðlaununum árið 2019 . Þriðji diskurinn í röðinni kemur út árið 2020 og inniheldur verk eftir Þuríði Jónsdóttur , Magnús Blöndal Jóhannsson , Veronique Vöku og Daníel Bjarnason . Recurrence kom út 2018 og var valin plata ársins á Íslensku tónlistarverðlaununum ári síðar Öll verkin sem má heyra á Concurrence hafa verið flutt í Eldborg á tónleikum Sinfóníuhljómsveitar Íslands og voru tekin upp í Hörpu á árunum 2018 og 2019 . Metacosmos eftir Önnu Þorvaldsdóttur , staðartónskáld hljómsveitarinnar , var pantað af New York Philharmonic sem frumflutti það í apríl 2018 undir stjórn Esa-Pekka Salonen . Quake eftir Pál Ragnar Pálsson var samið að beiðni Elbphilharmonie-hljómsveitarinnar og Fílharmóníusveitar Los Angeles og tileinkað sellóleikaranum Sæunni Þorsteinsdóttur sem frumflutti konsertinn ásamt fyrrnefndu hljómsveitinni í Hamborg . Píanókonsert nr. 2 eftir Hauk Tómasson var saminn að beiðni Elbphilharmonie-hljómsveitar norðurþýska útvarpsins og Fílharmóníusveitar Los Angeles og var frumfluttur í Elbphilharmonie af Víkingi Heiðari Ólafssyni undir stjórn Esa-Pekka Salonen . Á diskinum má einnig finna verkið Oceans eftir Maríu Huld Markan Sigfúsdóttur en hún átti einnig verkið Aequora á fyrsta diski útgáfunnar .